open-index/open-wikipedia-markdown huggingface dataset:
ॲना शूल्ट्झ

डॉ. **ॲना शूल्ट्झ** या जन्माने अमेरिकन असून मराठी-इंग्रजीत कीर्तन करणाऱ्या स्त्री-कीर्तनकार आहेत.

चापूनचोपून नेसलेली नऊवारी, कपाळाला लावलेला बुक्का आणि गळ्यामध्ये असलेल्या टाळांचा नाद करणाऱ्या ॲना शूल्ट्झ या मराठी आणि संस्कृतमध्ये पदे गात कीर्तन रंगवतात. गायलेल्या पदांचे विवेचन करणारे आख्यान मात्र त्या इंग्रजीमध्ये करतात.

महाराष्ट्राच्या नारदीय कीर्तनाच्या परंपरेमध्ये हा अभिनव प्रयोग करणाऱ्या कीर्तनकार डॉ. अ‍ॅना शूल्ट्झ यांनी कीर्तन या विषयातल्या पीएच.डी. आहेत.

मूळच्या न्यू यॉर्क येथील अ‍ॅना या 'इंडियन स्टडीज' म्हणजेच 'भारतीय संस्कृती' या विषयाचे अध्यापन करीत आहेत.

## महाराष्ट्राची कीर्तनपरंपरा
टाळ-मृदंगाच्या गजरात आळंदी-देहू येथून विठ्ठलाच्या दर्शनाची आस घेऊन पंढरीला जाणारी वारी, राष्ट्रपुरुष आणि दैवतांच्या चरित्राचे आख्यान कथन करीत केले जाणारे कीर्तन ही महाराष्ट्राची आगळीवेगळी वैशिष्ट्ये आहेत. या राष्ट्रीय कीर्तन परंपरेचा अभ्यास करण्यासाठी अ‍ॅना शूल्ट्झ या अमेरिकेतून भारतामध्ये आल्या.

## कीर्तन विषयातल्या पीएच.डीसाठी
कीर्तन विषयाचा अभ्यास करण्यासाठी अ‍ॅना तीन वर्षांसाठी पुण्यामध्ये आल्या. हरिदासी, नारदीय आणि वारकरी कीर्तन परंपरेची वैशिष्ट्ये आणि सादरीकरणातील वेगळेपण याविषयी अ‍ॅना यांनी त्यांच्या प्रबंधामध्ये, पूर्वाश्रमी कीर्तनकार असलेले करवीरपीठाचे माजी शंकराचार्य आणि राष्ट्रीय कीर्तनकार गोविंदस्वामी आफळे यांच्या कीर्तन सादरीकरणाविषयी माहिती घेतली. त्यानंतर गोविंदस्वामींची कीर्तन परंपरा पुढे नेणारे चारुदत्त आफळे,  कीर्तनकार वासुदेवराव कोल्हटकर यांच्यापासून ते युवा पिढीतील श्रेयस बडवे या युवा कीर्तनकारांच्या मुलाखतींचा या प्रबंधामध्ये समावेश केला आहे. अभ्यासान्ती 'सिंगिंग ए हिंदूू नेशन - मराठी डिव्होशनल परफॉर्मन्स अँड नॅशनॅलिझम' या विषयावर प्रबंध सादर करून अ‍ॅना शूल्ट्झ यांनी पीएच. डी. संपादन केली.

## ज्यू कीर्तन परंपरा
सध्या (२०१५ साली) डॉ. अ‍ॅना शूल्ट्झ या ज्यू कीर्तन परंपरेचा अभ्यास करीत आहेत. बायबलमधील तत्त्वज्ञान हा ज्यू कीर्तनकारांच्या आखान्याचा विषय असतो. या परंपरेनुसार कीर्तन करणारे काही कीर्तनकार पुणे आणि मुंबई येथे वास्तव्यास आहेत. त्यांच्या मुलाखती आणि कीर्तनाचे रेकॉिर्डंग करून ज्यू कीर्तन परंपरेचा अभ्यास करण्यासाठी त्या महाराष्ट्रामध्ये आल्या आहेत.

वर्ग:कीर्तन
वर्ग:कीर्तनकार
एम. सादिक

मोहंमद सादिक (जन्म लाहोर, १० मार्च १९१०;  - लाहोर, ३ ऑक्टोबर १९७१) हे एक ब्रिटिशकालीन भारतातले हिंदी चित्रपट दिग्दर्शक होते.  त्यांनी काही चित्रपटांच्या पटकथा आणि संवाद लिहिले आहेत आणि एखाद्या चित्रपटाचे छायालेखन आणि निर्मितीही केली आहे.

## एम.सादिक यांनी दिग्दर्शित केलेले हिंदी चित्रपट
* अनमोल रतन (१९५०)
* काजल (१९४८)
* खज़ाना (१९५१)
* खोटा पैसा (१९५८)
* चार दिन (१९४९)
* जग बीती (१९४६)
* जवानी की हवा (१९५९)
* जीवन (१९४४)
* छू मंतर (१९५६)
* डाक बंगला (१९४७)
* ताज महल (१९६३)
* दुनिया रंग रंगीली (१९५७)
* नमस्ते (१९४३)
* नूरजहान (१९६७)
* परदेस (१९५०)
* पूनम (१९५२)
* फुल मून (१९६१)
* बहारों फूल बरसाओ (१९७२)
* बहू बेगम (१९६७)
* माय बाप (१९५७)
* मुसाफ़िरखा़ना (१९५५)
* रतन (१९४४)
* शबाब (१९५४)
* शाम सवेरा (१९४६)
* सबक (१९५०)
* समव्हेअर इन दिल्ली (१९५६)
* साथी (१९४६)
* सैंया (१९५१)

## एम. सादिक यांचे अन्य चित्रपट
* ठोकर (लेखन) (१९३९)
* पारस (दृश्यलेखन) (१९४९)
* पूजा (पटकथा व संवादलेखन) (१९४०)
* बदनाम (छायाचित्रण) (१९६६)
* बहारों फूल बरसाओ (निर्मिती) (१९७२)
* बहू बेगम (पटकथा) (१९६७)
* हीर रांझा (पटकथा)
* होली (पटकथा व संवादलेखन) (१९४०)

वर्ग:हिंदी भाषेमधील चित्रपट दिग्दर्शक
विजय लोणकर

विजय लोणकर हे मराठीतील एक पत्रकार, लेखक, अनुवादक व कवी आहेत. व्यवसायाने स्थापत्य अभियंता असलेल्या विजय लोणकर यांची ११ पुस्तके प्रसिद्ध झाली आहेत.

<>

## शिक्षण 
विजय लोणकर हे व्यवसायाने स्थापत्य अभियंता आहेत. त्याचप्रमाणे त्यांनी राज्यशास्त्र या विषयात एम.ए.केले आहे. पत्रकारितेमधील पदविका त्यांनी प्राप्त केली आहे.

## पत्रकारिता  
पुणे येथून प्रसिद्ध होणाऱ्या 'दै.केसरी' या वृत्तपत्रात विजय लोणकर १९ वर्षे होते.  'क्रीडा पत्रकार' म्हणून काम करताना त्यांनी विश्वचषक क्रिकेट, डेव्हिस चषक टेनिस या आंतरराष्ट्रीय स्पर्धांचे वार्तांकन केले आहे. याशिवाय अनेक कसोटी  सामने व एक दिवसीय क्रिकेट सामन्यांचे वार्तांकन केले आहे.

लोणकरांनी क्रिकेट सामन्यांच्या निमित्ताने त्यांनी आतापर्यंत अनेक नामवंत क्रिकेटपटूच्या व टेनिसपटूच्या  मुलाखती घेतल्या आहेत. त्यामध्ये प्रामुख्याने डेव्हिड गावर (इंग्लंड), कोर्टनी वाल्श (वेस्ट इंडीज), रवी शास्त्री, इरापल्ली प्रसन्ना, अजित वाडेकर, किरण मोरे (भारत) यांचा समावेश आहे. रमेश कृष्णन, रामनाथ कृष्णन, लिएण्डर पेस, नरेशकुमार या टेनिसपटूच्या त्यांनी घेतलेल्या मुलाखती गाजल्या होत्या.

विजय लोणकर हे 'दै.केसरी'मध्ये सलग ६ वर्ष 'छू-मंतर' हे सदर लिहीत होते. या सदरातील निवडक लेखांचे 'छू-मंतर'हे पुस्तक २००३मध्ये प्रसिद्ध झाले.

'दै.पुढारी' या वृत्तपत्रामध्ये लोणकर यांचे 'लोणकढी' हे सदर दररोज एक वर्ष येत होते. या सदरातील निवडक लेखांचा संग्रह 'लोणकढी' याच नावाने सन २०११मध्ये प्रसिद्ध झाला.

## साहित्य संपदा 
* आसामचा शिवाजी (अनुवाद)
* एका मुहाजिराची संघर्षगाथा (अनुवाद)
* छू-मंतर (उपहासात्मक लेखांचा संग्रह)
* परदेशात शिकायचंय (सहलेखक- .अरविंद व्यं.गोखले)
* पाकिस्तानात साठ वर्षे (अनुवाद-सहअनुवादक- .अरविंद व्यं.गोखले)
* माझा पाकिस्तान (अनुवाद)
* रेशीमसरी (काव्यसंग्रह) 
* लोणकढी (उपहासात्मक लेखांचा संग्रह)
* विश्वचषक (क्रिकेट)
* सीमेवरील सावल्या (अनुवाद)
*किवियो:सफर न्यू झीलंडची (प्रवासानुभव)

वर्ग:मराठी लेखक
वर्ग: मराठी पत्रकार
झांबियाचा ध्वज

**झांबिया** देशाचा नागरी हिरव्या रंगाने बनला आहे. ध्वजाच्या उजव्या खालील कोपऱ्यामध्ये लाल, काळ्या व केशरी रंगाचे तीन उभे पट्टे आहेत व वरच्या बाजूला सोनेरी रंगाचा गरुड दर्शवला आहे.

## हे सुद्धा पहा
*जगातील देशांचे ध्वज

वर्ग:देशानुसार ध्वज
ध्वज
झांबिया राष्ट्रीय फुटबॉल संघ

**झांबिया फुटबॉल संघ** (फिफा संकेत: ZAM) हा आफ्रिकेमधील झांबिया देशाचा राष्ट्रीय पुरुष फुटबॉल संघ आहे. आफ्रिकेतील सी.ए.एफ.चा सदस्य असलेला झांबिया सध्या फिफाच्या जागतिक क्रमवारीमध्ये ५०व्या स्थानावर आहे. आजवर झांबिया एकाही फिफा विश्वचषक तसेच फिफा कॉन्फेडरेशन्स चषक स्पर्धांसाठी पात्र ठरला नाही. झांबियाने २०१२ सालचा आफ्रिकन देशांचा चषक जिंकला होता तसेच १९७४ व १९९४ साली उपविजेतेपद मिळवले होते.

१९८८ उन्हाळी ऑलिंपिकमधील फुटबॉल स्पर्धेमध्ये झांबियाने ग्वांगजू येथे वर ४-० असा आश्चर्यकारक विजय मिळवला होता.

## बाह्य दुवे
*झांबिया फुटबॉल संघटना

वर्ग:झांबियामधील खेळ
वर्ग:आफ्रिकेमधील राष्ट्रीय फुटबॉल संघ
ताजिकिस्तान राष्ट्रीय फुटबॉल संघ

[250 px|इवलेसे|[ताजिकिस्तानचा ध्वज]]
**ताजिकिस्तान फुटबॉल संघ** (ताजिक: тими миллии Тоҷикистон; फिफा संकेत: TJK) हा मध्य आशियामधील ताजिकिस्तान देशाचा राष्ट्रीय पुरुष फुटबॉल संघ आहे. आशियाामधील ए.एफ.सी.चा सदस्य असलेला ताजिकिस्तान सध्या फिफाच्या जागतिक क्रमवारीमध्ये १३६ व्या स्थानावर आहे. १९९१ सालापर्यंत ाचा भाग राहिलेल्या ताजिकिस्तानने १९९४ पासून आजवर एकाही फिफा विश्वचषक अथवा ए.एफ.सी. आशिया चषक स्पर्धांसाठी पात्रता मिळवलेली नाही.

## बाह्य दुवे
*अधिकृत संकेतस्थळ 
 

फुटबॉल संघ
वर्ग:आशियामधील राष्ट्रीय फुटबॉल संघ
माल्पेन्सा विमानतळ

[250 px|इवलेसे|माल्पेन्सा विमानतळावर उतरणारे [अमेरिकन एअरलाइन्सचे बोइंग ७६७ विमान]]

**मिलान माल्पेन्सा विमानतळ** ()  हा इटली देशाच्या मिलान शहरामधील प्रमुख विमानतळ आहे. मिलान शहराच्या ४० किमी वायव्येस स्थित असलेला हा विमानतळ २०११ साली रोमच्या लियोनार्दो दा विन्ची-फ्युमिचिनो विमानतळाखालोखाल इटलीमधील दुसऱ्या क्रमांकाचा तर युरोपमधील २१व्या क्रमांकाच्या वर्दळीचा विमानतळ होता. २००८ सालापर्यंत अलिटालिया कंपनीचा प्रमुख हब येथेच स्थित होता.

## बाह्य दुवे
* अधिकृत संकेतस्थळ 

वर्ग:इटलीमधील विमानतळ
वर्ग:मिलानमधील इमारती व वास्तू
सिलिकॉन व्हॅली

इवलेसे
**सिलिकॉन व्हॅली** हे अमेरिकेतील कॅलिफोर्निया राज्यातील एक प्रदेश आहे. सान होजे ते सान फ्रांसिस्को व आसपासच्या भागाला हे नाव दिलेले आहे. येथे फेसबुक, गूगल, सिस्को, इंटेल आणि इतर अनेक मोठ्या तंत्रज्ञान कंपन्याची आवारे आहेत.

वर्ग:बे एरियामधील शहरे
एड्गर लुंगू

**एड्गर लुंगू** (;  ११ नोव्हेंबर १९५६) हा अफ्रिकेतील झांबिया देशाचा विद्यमान राष्ट्राध्यक्ष आहे. ऑक्टोबर २०१४ मध्ये राष्ट्राध्यक्ष मायकेल साटाचा सत्तेवर असताना मृत्यू झाल्यानंतर झांबियामध्ये जानेवारी २०१५ मध्ये अध्यक्षीय पोट-निवडणुक घेण्यात आली. ह्या निवडणुकीमध्ये थोड्या मताधिक्याने विजय मिळवून लुंगू राष्ट्राध्यक्षपदावर आला. २५ जानेवारी २०१५ रोजी लुसाका येथे त्याने पदाची शपथ घेतली.

तो 2021च्या राष्ट्रपतीपदाच्या निवडणुकीत दीर्घकालीन प्रतिस्पर्धी हकाइंडे हिचिलेमाला पराभूत करतो.

## बाह्य दुवे 
* जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
* अधिकृत संकेतस्थळ 

वर्ग:झांबियाचे राष्ट्राध्यक्ष
वर्ग:पुरुष चरित्रलेख
सुभाष घिशिंग

**सुभाष घिशिंग** (इ.स. १९३८ - २९ जानेवारी, इ.स. २०१५) हे गुरखा नॅशनल लिबरेशन फ्रंटचे (जीएनएलएफ) संस्थापक होते.

घिशिंग यांनी १९८० मध्ये जीएनएलएफची स्थापना केली. पश्चिम बंगालमध्ये स्वतंत्र गुरखा राज्यासाठी त्यांनी आंदोलन उभारले. या आंदोलनाला १९८६ ते ८८ दरम्यान हिंसक वळण लागले. केंद्र व पश्चिम बंगाल सरकारच्या चर्चेनंतर अखेर दार्जिलिंग गुरखा परिषदेची स्थापना करण्यात आली. सुभाष घिशिंग या गुरखा परिषदचे १९८८ ते २००८ या कालावधीपर्यंत अध्यक्ष होते.

घिशिंग  हे १९५४ ते १९६० या कालावधीत गुरखा रायफल्समध्ये होते. गुरख्यांच्या हक्कांसाठी त्यांनी १९६८ मध्ये राजकीय पक्षाची स्थापना केली होती. २०११ मध्ये त्यांच्या पक्षाने दार्जिलिंगमध्ये तीन जागी विधानसभा निवडणूक लढवली, मात्र त्यात अपयश आले. त्यानंतर ते राजकीय विजनवासात गेले.

२९ जानेवारी २०१५ रोजी, वयाच्या ७८व्या वर्षी सुभाष घिशिंग यांचे यकृताच्या कर्करोगामुळे निधन झाले.

वर्ग:भारतीय राजकारणी
वर्ग:इ.स. १९३८ मधील जन्म
वर्ग:इ.स. २०१५ मधील मृत्यू
सोंदा

**सोंदा** हे कर्नाटक राज्यातले उत्तर कन्नड जिल्ह्यातील सिर्सि या गावाजवळील गाव आहे.

वर्ग:कर्नाटकमधील गावे
वर्ग:उत्तर कन्नड जिल्हा
तृप्ती माळवी

**तृप्ती माळवी** या कोल्हापूरच्या माजी महापौर आहेत. १०,००० रुपयांची लाच घेतल्याच्या आरोपाखाली जानेवारी २०१५मध्ये त्यांना अटक झाली होती.

## संदर्भ आणि नोंदी
वर्ग:भारतातील भ्रष्टाचाराचे आरोपी
वर्ग:राष्ट्रवादी काँग्रेस पक्षातील राजकारणी
वर्ग:स्त्री चरित्रलेख
वनस्थळी

वनस्थळी ग्रामीण विकास केंद्र ही निर्मलाताई पुरंदरे यांनी इ.स. १९८१मध्ये स्थापन केलेली महाराष्ट्रातील ग्रामीण भागात शैक्षणिक काम करणारी एक संस्था आहे. 

सरकारने मुलांना वयाच्या सातव्या वर्षापासून शिक्षण देण्याची जबाबदारी पत्करली असल्याने, ३ ते ६ या वयांतील मुलांसाठी बालवाड्या उघडून त्यांच्या शिक्षणाची सोय ही संस्था करते. त्यासाठी बालवाडी चालविण्याचे ६ महिन्याचे शिक्षण ही संस्था ग्रामीण स्त्रियांना त्यांच्याच गावी जाऊन देते. 

वनस्थळीतून बालवाडी चालविण्याचे शिक्षण घेतलेल्या स्त्रिया आपल्या कुटुंबाची संमती मिळवून अन्य ग्रामस्थांच्या सहकार्याने आपल्याच गावी बालवाडी काढतात. या स्त्रियांचा पगार आणि त्यांना लागणारी शैक्षणिक साधने यांची व्यवस्था वनस्थळी करते. ज्या स्त्रियांना अधिक शिक्षण घ्यायचे असेल त्यांसाठी ही संस्था मदत करते.

ही वनस्थळी संस्था वर्षातून एकदा बालवाडी शिक्षकांचे एक शिबिर भरवून त्यांच्या अन्य शिक्षकांशी भेटीगाठी घडवून आणते आणि आरोग्य, कुटुंबनियोजन आदी विषयांत मार्गदर्शन करते.

मुलांच्या पालकांशी संवाद साधून या बालवाडीच्या शिक्षिका गावातील निरक्षरांना साक्षर करण्याचे वर्गही चालवतात.

वनस्थळी दर महिन्याला एक पुस्तिका प्रकाशित करते. तिच्याद्वारे शिक्षकांचे अनुभव आणि नवीन कल्पना यांची देवघेव होते.

वनस्थळी संस्था आपल्या सभासदांना सायकली/स्कूटरी मिळवून देते, आणि त्यांचा कामासाठी इकडेतिकडे फिरणे सुलभ करते. त्यांना शिवणयंत्रे मिळवून देऊन अर्थार्जनाचे एक नवीन साधन उपलब्ध केले जाते.

६ ते १२ वर्षाच्या मुलांसाठी वनस्थळी, सुटीकाळातली शिबिरे भरवते.

वनस्थळीचे शिक्षक महाराष्ट्रातील सरकारी आणि खासगी अनाथालयांतील सुमारे २००० अनाथ मुलांना अभ्यासात मदत करत आहेत. 

वनस्थळीचे कार्यकर्ते बिडी कामगारांसाठी वाचनवर्ग चालवतात.  अनेक गावांत छोटी ग्रंथालये आणि वर्तमानपत्रांची सोय ही संस्था करत असते.

वनस्थळी ही आपल्या खर्चासाठी भारतातील आणि परदेशांतील देणगीदारांवर जवळजवळ पूर्णपणे अवलंबून आहे.

वनस्थळी आणि निर्मलाताई पुरंदरे यांच्या कार्याची माहिती करून देणारे ’आत्मसिद्धा’ नावाचे पुस्तक माणिक कोतवाल यांनी लिहिले आहे. या पुस्तकाचे प्रकाशन प्रतापराव पवार यांच्या हस्ते ५ जानेवारी २०१५ रोजी झाले.  

वर्ग:महाराष्ट्रातील संस्था
गोमती नदी

**गोमती** ही भारताच्या उत्तर प्रदेश राज्यामधील एक नदी आहे. ही नदी पिलीभीत शहराजवळ उगम पावते व सुमारे ९०० किमी अंतर वाहत जाऊन गंगा नदीला मिळते. वसिष्ठ ऋषींची कन्या अशी पुराणामध्ये ओळख असलेली गोमती नदी सध्या मोठ्या प्रमाणावर प्रदुषित झाली आहे.

## बाह्य दुवे
वर्ग:उत्तर प्रदेशमधील नद्या
वर्ग:भारतातील नद्या
आयवरी कोस्टचा ध्वज

**आयवरी कोस्ट** देशाचा ध्वज हिरव्या, पांढऱ्या व केशरी रंगांच्या तीन उभ्या पट्ट्यांनी बनला आहे. हेच तीन रंग भारत, नायजर व आयर्लंड ह्या देशांच्या ध्वजांमध्ये देखील वापरले गेले आहेत.

## हे सुद्धा पहा
*जगातील देशांचे ध्वज

वर्ग:देशानुसार ध्वज
ध्वज
फ्लोरोअँन्टिमनिक आम्ल

फ्लोरोॲंटिमनिक आम्ल हे एक निरिंद्रिय संयुग असून ते ज्ञात असलेल्या सर्व आम्लांमधील सर्वांत शक्तिशाली आम्ल आहे.
वर्ग:फ्लोरीनची संयुगे
वर्ग:अत्यंत शक्तिशाली आम्ले
विश्वासबुवा कुलकर्णी

**विश्वासबुवा कुलकर्णी** हे एक मराठी कीर्तनकार आहेत.  धार्मिक विषयांखेरीज त्यांची ऐतिहासिक व्यक्तिमत्त्वांवरील कीर्तनेही लोक आवडीने ऐकतात.  विविध ठिकाणच्या कीर्तन महोत्सवांमध्ये त्यांचा सक्रिय आणि काही वेळा एकल सहभाग असतो. त्यांची कीर्तने नेहमीच नावीन्यपूर्ण असतात.

जानेवारी २०१५मध्ये त्यांनी निगडी प्राधिकरणात भरलेल्या विशाल हिंदू संमेलनात केलेल्या कीर्तनांचे विषय होते : 

# क्रांतिवीर चापेकर बंधू
# क्रांतिचेतना राणी चेन्नमा
# क्रांतिज्वाला झाशीची राणी
# धर्मसूर्य स्वामी विवेकानंद
# धर्मशिरोमणी आद्य शंकराचार्य
# धर्मवीर संभाजी महाराज, वगैरे.

त्याआधीच्या महिन्यात त्याच्या कीर्तनाचा विषय ’संत-समाज-सृष्टी या विषयावर आणि पर्यावरण पूरक जीवन शैलीविषयी वेदग्रंथांतून प्रकट झालेले आणि संत मंडळींनी व्यक्त केलेले विचार’ असा होता.

वर्ग:कीर्तनकार
नायजरचा ध्वज

**नायजर** देशाचा ध्वज केशरी, पांढऱ्या व हिरव्या रंगांच्या तीन आडव्या पट्ट्यांनी बनला आहे. हेच तीन रंग भारत, कोत द'ईवोआर व आयर्लंड ह्या देशांच्या ध्वजांमध्ये देखील वापरले गेले आहेत.

भारताच्या व नायजरच्या ध्वजांमध्ये मोठे साधर्म्य आहे. परंतु भारतीय ध्वजामध्ये मधल्या पांढऱ्या पट्ट्यामध्ये अशोकचक्र आहे तर नायजरच्या ध्वजामध्ये केशरी रंगाचा गोल आहे.
200 px|इवलेसे|डावे|भारताचा ध्वज

## हे सुद्धा पहा
*जगातील देशांचे ध्वज

वर्ग:देशानुसार ध्वज
ध्वज
झिल्लुर रहमान

''''''  हे बांगलादेश ह्या देशाचे राष्ट्राध्यक्ष होते.

## हे सुद्धा पहा 
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
*अधिकृत संकेतस्थळ

वर्ग:बांगलादेशचे राष्ट्राध्यक्ष
वर्ग:इ.स. १९२९ मधील जन्म
वर्ग:इ.स. २०१३ मधील मृत्यू
वर्ग:पुरुष चरित्रलेख
हायड्रोक्लोरिक आम्ल

हे हायड्रोजन क्लोराइड या आम्लधर्मी वायूचे जलीय द्रावण असून ते एक शक्तिशाली आम्ल आहे.

वर्ग:हायड्रोजनची संयुगे
वर्ग:क्लोरिनची संयुगे
वर्ग:शक्तिशाली आम्ले
हायड्रोजन क्लोराइड

'''''' हा हायड्रोजन व क्लोरिन यांच्या अभिक्रियेने निर्माण झालेला आम्लधर्मी वायू आहे. त्याच्या जलीय द्रावणास हायड्रोक्लोरिक आम्ल म्हणतात.

## संदर्भ आणि नोंदी 
वर्ग:आम्ले
वर्ग:हायड्रोजनची संयुगे
वर्ग:क्लोरिनची संयुगे
हायड्रोफ्लोरिक आम्ल

'''''' हे हायड्रोजन फ्लोराइड या आम्लधर्मी वायूचे जलीय द्रावण असून ते एक दुर्बल आम्ल आहे.

वर्ग:हायड्रोजनची संयुगे
वर्ग:फ्लोरिनची संयुगे
वर्ग:दुर्बल आम्ले
हायड्रोजन फ्लोराइड

'''''' हा हायड्रोजन व फ्लोरीन यांच्या रासायनिक संयोगाने निर्माण झालेला आम्लधर्मी वायू आहे. त्याच्या पाण्यातील द्रावणास हायड्रोफ्लोरिक आम्ल म्हणतात.

वर्ग:हायड्रोजनची संयुगे
वर्ग:फ्लोरिनची संयुगे
अंकित तिवारी

**अंकित तिवारी** हा एक भारतीय गायक व संगीतकार आहे. २०१० सालापासून पार्श्वगायन व संगीत दिग्दर्शन करणारा अंकित सध्या बॉलिवूडमधील एक लोकप्रिय पार्श्वगायक आहे. त्याला आजवर सर्वोत्तम पुरुष पार्श्वगायक व सर्वोत्तम संगीत दिग्दर्शक हे दोन्ही फिल्मफेअर पुरस्कार मिळाले आहेत.

२०१३ सालच्या आशिकी २ चित्रपटामधील "*सुन रहा" है* ह्या गाण्यासाठी अंकित प्रसिद्धीझोतात आला. ह्याच चित्रपटाच्या संगीतासाठी त्याला फिल्मफेअर सर्वोत्तम संगीत दिग्दर्शक पुरस्कार व इतर अनेक पुरस्कार मिळाले.

## संगीत क्षेत्रातील कार्य 
### संगीतकार 
## पुरस्कार 
* २०१४ - फिल्मफेअर सर्वोत्तम संगीत दिग्दर्शक पुरस्कार - आशिकी २
* २०१४ - झी सिने पुरस्कार सर्वोत्तम संगीत दिग्दर्शक - आशिकी २
* २०१४ - आय.आय.एफ.ए. पुरस्कार सर्वोत्तम संगीत दिग्दर्शक - आशिकी २
* २०१५ - फिल्मफेअर सर्वोत्तम पुरुष पार्श्वगायक पुरस्कार - एक व्हिलन मधील *तेरी गलियां*
* २०१५ - स्टारडस्ट पुरस्कार सर्वोत्तम पुरुष पार्श्वगायक - एक व्हिलन मधील *तेरी गलियां*
* २०१५ - स्क्रीन पुरस्कार सर्वोत्तम संगीत दिग्दर्शक - एक व्हिलन

## बाह्य दुवे 
* अधिकृत संकेतस्थळ
* 

वर्ग:बॉलिवूड पार्श्वगायक
वर्ग:भारतीय संगीतकार
कणिका कपूर

**कणिका कपूर** ( 21 ऑगस्ट 1978) ही एक भारतीय गायिका आहे. २०१४ सालच्या *रागिणी एमएमएस २* ह्या बॉलिवुडच्या चित्रपटामधील *बेबी डॉल* ह्या सनी लिऑनवर चित्रित झालेल्या गाण्यासाठी कणिका प्रसिद्धीच्या झोतात आली. ह्या गाण्यासाठी तिला सर्वोत्तम महिला पार्श्वगायकाचा फिल्मफेअर पुरस्कार मिळाला. ह्याच वर्षी हॅपी न्यू इयर सिनेमामधील तिने गायलेले *लव्हली* हे गाणेदेखील गाजले.

## बाह्य दुवे
*फेसबुकवरील पान

वर्ग:भारतीय गायिका
वर्ग:बॉलिवूड पार्श्वगायक
मिथेनॉल

'''''' हे एक सेंद्रिय संयुग असून त्यातील क्रियात्मक गट अल्कोहोल आहे.

## संदर्भ 
वर्ग:अल्कोहोल
टायगर श्रॉफ

**टायगर श्रॉफ** ( २ मार्च १९९०) हा एक भारतीय सिने-अभिनेता व बॉलिवूड नायक जॅकी श्रॉफ ह्याचा मुलगा आहे. टायगरने २०१२ साली प्रदर्शित झालेल्या *हिरोपंती* ह्या चित्रपटामध्ये कृती सनॉनच्या नायकाची भूमिका करून बॉलिवूडमध्ये पदार्पण केले. ह्या भूमिकेसाठी त्याला सर्वोत्तम पदार्पणासाठीच्या फिल्मफेर पुरस्कारासाठी नामांकन मिळाले होते.

## चित्रपट 
## चित्रदालन 
## संदर्भ 
## बाह्य दुवे 
* 

वर्ग:हिंदी चित्रपट अभिनेते
इस्तंबूल विमानतळ

**इस्तंबूल विमानतळ** (तुर्की: Atatürk Havalimanı)  हा तुर्कस्तान देशामधील सर्वात मोठा व इस्तंबूल शहराचा प्रमुख विमानतळ आहे. हा विमानतळ इस्तंबूलच्या पश्चिम भागात स्थित आहे. १९२४ सालापासून वापरात असलेला अताततुर्क विमानतळ २ एप्रिल, २०१९ रोजी फक्त खाजगी विमानांसाठी ठेवून इतर वाहतूक येथे हलविण्यात आली.  तुर्कस्तानची राष्ट्रीय विमान कंपनी तुर्की एरलाइन्सचे मुख्यालय व प्रमुख वाहतूकतळ येथेच आहे.

२०१३ साली ५.१ कोटी प्रवाशांची वाहतूक करणारा इस्तंबूल विमानतळ युरोपातील पाचव्या तर जगातील १७व्या क्रमांकाच्या वर्दळीचा विमानतळ होता. येथून जगातील बहुतेक सर्व प्रमुख शहरांना थेट विमानसेवा पुरवली जाते. सध्या तुर्की एरलाइन्स येथून भारतामधील दिल्ली व मुंबई ह्या शहरांना प्रवासीसेवा पुरवते.

अतातुर्क विमानतळावरील वाहतुकीचा ताण कमी करण्यासाठी २००१ साली इस्तंबूल सबिहा गोकचेन आंतरराष्ट्रीय विमानतळ उघडला गेला. २०१९मध्ये अतातुर्क विमानतळावरील वाहतूक इस्तंबूल विमानतळावर हलविण्यात आली.
250 px|विमानतळाच्या आतील दृश्य|left|इवलेसे

## विमानकंपन्या आणि गंतव्यस्थाने 
### प्रवासी 
### मालवाहतूक 
## बाह्य दुवे
*अधिकृत संकेतस्थळ 

## संदर्भ आणि नोंदी 
वर्ग:इस्तंबूलमधील वाहतूक
वर्ग:तुर्कस्तानमधील विमानतळ
साळवे

साळवे/साळवेकर ही मराठी आडनावे आहेत. साळवे/साळवेकर आडनावाच्या काही प्रसिद्ध व्यक्ती :- 
* प्रा. अनुराधा साळवेकर - या एक मराठीच्या प्राध्यापिका आणि कवयित्री आहेत. ’दीपशिखा’ हा त्यांचा गाजलेला कवितासंग्रह. या संग्रहात त्यांनी लिहिलेल्या ६५ गझला आहेत.
* एन.के.पी. साळवे - नरंद्र कुमार प्रसादराव साळवे - मध्य प्रदेशातील एक मराठी राजकारणी, माजी केंद्रीय मंत्री आणि बोर्ड ऑफ कंट्रोल फॉर क्रिकेट इन इंडियाचे (BCCI) माजी अध्यक्ष
* मुक्ता साळवे - ज्योतिबा फुले आणि त्यांच्या पत्‍नी यांच्या शाळेतील पहिली विद्यार्थिनी
* लहूजी वस्ताद साळवे - एक क्रांतिकारक
* हरीश साळवे - भारतातील एक नामवंत वकील-एन.पी.के. साळवे यांचे चिरंजीव.

वर्ग:निःसंदिग्धीकरण पाने
योआखिम गाऊक

**योआखिम गाऊक** ( ; जन्मः २४ जानेवारी १९४०) हा जर्मनी देशामधील एक राजकारणी व माजी राष्ट्राध्यक्ष आहे. पेशाने ख्रिश्चन धर्मगुरू असलेला गाऊक पूर्व जर्मनीमधील एक कम्युनिस्टविरोधी चळवळवादी म्हणून प्रसिद्धीस आला.

राष्ट्राध्यक्ष क्रिश्चियान वुल्फ ह्याने फेब्रुवारी २०१२ मध्ये पदाचा राजीनामा दिल्यानंतर जर्मन संसदेने गाऊकची राष्ट्राध्यक्षपदी निवड केली. तो २०१७ पर्यंत ह्या पदावर होता.

## हे सुद्धा पहा
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
*अधिकृत व्यक्तिचित्र

वर्ग:जर्मनीचे राष्ट्राध्यक्ष
वर्ग:पुरुष चरित्रलेख
आशिकी २

**आशिकी २** हा एक २०१३ साली प्रदर्शित झालेला एक बॉलिवूड चित्रपट आहे. १९९० साली प्रदर्शित झालेल्या सुपरहिट आशिकी ह्या चित्रपटाची पुनरावृत्ती असणाऱ्या आशिकी २ चेदिग्दर्शन मोहित सुरीने केले व आदित्य रॉय कपूर आणि श्रद्धा कपूर हे आघाडीच्या भूमिकांमध्ये होते. आशिकी प्रमाणे आशिकी २ चेसंगीत देखील प्रचंड लोकप्रिय झाले. तिकिट खिडकीवर आशिकी २ला उदंड प्रतिसाद मिळाला.

## पुरस्कार
### फिल्मफेअर पुरस्कार
*सर्वोत्तम पुरुष पार्श्वगायक: अरिजीत सिंग, *तुम ही हो*साठी
*सर्वोत्तम संगीत दिग्दर्शक: अंकित तिवारी, मिथून व जीत गांगुली

### स्क्रीन पुरस्कार
*सर्वोत्तम पुरुष पार्श्वगायकः अरिजीत सिंग, *तुम ही हो* साठी
*सर्वोत्तम महिला पार्श्वगायकः श्रेया घोषाल, *सुन रहा है* साठी

### स्टारडस्ट पुरस्कार
*सर्वोत्तम पुरुष पार्श्वगायकः अरिजीत सिंग, *तुम ही हो* साठी

## बाह्य दुवे
*

वर्ग:इ.स. २०१३ मधील हिंदी चित्रपट
वर्ग:मोहित सूरी दिग्दर्शित चित्रपट
सेर्जियो मात्तारेल्ला

**सेर्जियो मात्तारेल्ला** ( ; जन्मः २३ जुलै १९४१) हा इटली देशामधील एक राजकारणी व विद्यमान राष्ट्राध्यक्ष आहे. १९८३ ते २००८ दरम्यान इटालियन संसदेचा सदस्य राहिलेला मात्तारेल्ला १९८९-९० दरम्यान इटलीचा शिक्षणमंत्री तर १९९९-२००१ दरम्यान संरक्षणमंत्री होता.

८ वर्षे राष्ट्राध्यक्षपदावर राहिलेल्या ज्योर्जियो नापोलितानोने १४ जानेवारी २०१५ रोजी राजीनामा दिल्यानंतर ३१ जानेवारी २०१५ रोजी संसदेने मात्तारेल्लाची राष्ट्राध्यक्षपदी निवड केली.

## हे सुद्धा पहा
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
*संसदेच्या संकेतस्थळावरील व्यक्तिचित्र

वर्ग:इटलीचे राष्ट्राध्यक्ष
हायड्रोजन ब्रोमाइड

'''''' हा हायड्रोजन व ब्रोमिन यांच्या अभिक्रियेने निर्माण झालेला आम्लधर्मी वायू आहे. त्याच्या जलीय द्रावणास हायड्रोब्रोमिक आम्ल म्हणतात.

वर्ग:शक्तिशाली आम्ले
वर्ग:ब्रोमिनची संयुगे
विनीता ऐनापुरे

**विनीता ऐनापुरे** या एक मराठी लेखिका आहेत. त्या पुण्याजवळच्या निगडी येथे राहतात. त्यांचे एकूण आठ कथासंग्रह प्रकाशित झाले आहेत. मराठीतले प्रसिद्ध नाटक 'कुसुम मनोहर लेले' हे विनीता ऐनापुरे यांच्या 'नराधम' या कादंबरीवर बेतले आहे.   

महाराष्ट्र साहित्य परिषदेने आयोजित केलेला विनीता ऐनापुरे यांच्या कथाकथनाचा एक कार्यक्रम निगडी येथील सावरकर भुवनात  २०-५-२०१२ रोजी महाराष्ट्र झाला होता.

## पुस्तके
* अज्ञातवासींची बखर (१९८९)
* ऐनापुरी कथा (कथासंग्रह)
* कथा घराघरातल्या
* कथा तिच्या (कथासंग्रह)
* जन्मदा (कादंबरी)
* नराधम (कादंबरी)
* विदेशी कथा
* विधिज्ञ (ॲड. माधवराव वामन जोशी यांचे चरित्र)
* वीणा (कादंबरी) - या कादंबरीला कोमसापचा र.वा. दिघे स्मृती कादंबरी पुरस्कार मिळाला आहे.(२०१२)
* व्याकरण ? अगदीच सोप्पं (इयत्ता ५वी ते १०वी - ६ पुस्तकांची मालिका) (सहलेखिका - शुभदा खळदकर)
* ’संघर्ष एका आईचा - नौदलाशी’ या अनुराधा पळघे यांच्या आत्मनिवेदनाचे शब्दांकन 
* सर्वोत्कृष्ट विनीता ऐनापुरे (कथासंग्रह)
* स्त्रीदला (कथासंग्रह)

## विनीता ऐनापुरे यांना मिळालेले पुरस्कार
* 'शिक्षण व सहकारमहर्षी बापुरावजी देशमुख कथासंग्रह पुरस्कार' विनीता ऐनापुरे यांच्या ‘स्त्रीदला’ या कथासंग्रहास.

वर्ग:मराठी लेखक
अनुराधा साळवेकर

प्रा. अनुराधा साळवेकर या महाराष्ट्रातल्या डोंबिवली येथे राहणाऱ्या एक मराठी कवयित्री आहेत. कवितांप्रमाणेच त्यां गझलाही लिहितात..

## प्रा. अनुराधा साळवेकर यांचे काव्यसंग्रह
* दीेपशिखा (६५ गझलांचा संग्रह)
* वेळूबनातील शीळ
* संचिताचे देणे

वर्ग:मराठी लेखिका
वर्ग:स्त्री चरित्रलेख
अलेक्सिस त्सिप्रास

**अलेक्सिस त्सिप्रास** (ग्रीक:  Αλέξης Τσίπρας;  २८ जुलै १९७४) हा एक ग्रीक राजकारणी व ग्रीसचा विद्यमान पंतप्रधान आहे. २५ जानेवारी २०१५ रोजी घेण्यात आलेल्या सार्वत्रिक सांसदीय निवडणुकीमध्ये त्सिप्रासच्या सिरिझा पक्षाने ३०० पैकी १४९ जागांवर विजय मिळवला. त्सिप्रास जून २०१२ ते जानेवारी २०१५ दरम्यान विरोधी पक्षनेते राहिला होता.

## हे सुद्धा पहा
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे
* 

वर्ग:ग्रीसचे पंतप्रधान
वर्ग:पुरुष चरित्रलेख
महाराष्ट्राचा चित्ररथ

इवलेसे|पंढरीची वारी या विषयावर महाराष्ट्राने २०१५ साली सादर केलेला चित्ररथ

२६ जानेवारी या भारताच्या प्रजासत्ताकदिनी नवी दिल्ली येथे भारताचे राष्ट्रपती यांच्या अध्यक्षतेखाली ’राजपथा’वरून एक मोठी मिरवणूक निघते. या मिरवणुकीत सैनिकांचे आणि अन्य गटांचे संचलन होते. भारतातील विविध राज्यांचे, तसेच विविध मंत्रालयांचे आपापली संस्कृती दर्शविणारे चित्ररथ या मिरवणुकीत सामील होतात..

## वर्षनिहाय महाराष्ट्राचे चित्ररथ 
* इ.स.१९६० साली महाराष्ट्र राज्याच्या निर्मितीनंतर पहिली ११ वर्षे महाराष्ट्राचा चित्ररथ संचलनात सहभागी नव्हता.
 
* इ.स.१९८० - शिवराज्याभिषेक या विषयावरील चित्ररथास प्रथमच अव्वल पारितोषिक मिळाले. 

* इ.स.१९८३- बैलपोळा विषयावरील चित्ररथ सर्वोत्तम ठरला.
 
* इ.स.१९९३-गणेशोत्सवhttps://mr.wikipedia.org/w/index.php?title=%E0%A4%AE%E0%A4%B9%E0%A4%BE%E0%A4%B0%E0%A4%BE%E0%A4%B7%E0%A5%8D%E0%A4%9F%E0%A5%8D%E0%A4%B0%E0%A4%BE%E0%A4%9A%E0%A4%BE_%E0%A4%9A%E0%A4%BF%E0%A4%A4%E0%A5%8D%E0%A4%B0%E0%A4%B0%E0%A4%A5&action=edit
  
* इ.स.१९९४-शताब्दी

* इ.स.१९९५-हापूस आंबे व बापू स्मृती 
  
या विषयांवरील चित्ररथांनी देशात प्रथम क्रमांक मिळविण्याची हॅटट्रिक महाराष्ट्राने केली. इ.स. १९८६, १९८८, व २००९ मध्ये महाराष्ट्र राज्याचा अग्रक्रमांक थोडक्‍यात हुकला होता. 
* इ. स. २०१४ - नारळी पौर्णिमा

* इ.स.२०१५-’पंढरीची वारी’ या चित्ररथाला प्रथम क्रमांक

* इ.स.२०१८- 'शिवराज्याभिषेक' - प्रथम क्रमांक

शिवराज्याभिषेक' या विषयावर आधारित चित्ररथाची संकल्पना जे. जे. स्कूल ऑफ आर्टचे निवृत्त प्राध्यापक नरेंद्र विचारे यांची होती.
राजपथावर प्रजासत्ताक दिनी होणाऱ्या पथसंचलनासाठी महाराष्ट्राच्या वतीने कविराज भूषण यांच्या "इंद्र जिमि जंभ पर, बाढव सुअंभ पर, रावन सदंभ पर, रघुकुलराज है" या काव्याच्या पार्श्वभूमीवर शिवराज्याभिषेकाचा हा सोहळा दर्शवण्यात आला. प्रसिद्ध कला दिग्दर्शक नितीन देसाई यांच्या नेतृत्वाखालील चमूने हा चित्ररथ साकारला.
.

इ.स.२०१९- हा चित्ररथ महात्मा गांधी यांच्या "चले जाव" चळवळीवर आधारित आहे.

* इ.स २०२१ - यावर्षी वारकरी संत परंपरा या विषयावर आधारित चित्ररथ सादर होणार आहे. संत ज्ञानेश्वर महाराज यांची आठ फूट उंचीची आसनस्थ मूर्ती हे या चित्ररथाचे आकर्षण आहे. ज्ञानेश्वरांच्या मूर्तीसमोर  ज्ञानेश्वरी हा ग्रंथ दाखविण्यात आला आहे.

## संदर्भ 
वर्ग:भारतीय प्रतिवार्षिक दिनपालन
सतीश नाईक

**सतीश नाईक** नावाच्या व्यक्ती :

* चित्रकार सतीश नाईक : एक प्रतिभावंत कलाकार.  ’चिन्ह’ या कलाकौशल्यविषयक नियतकालिकाचे संपादक.
* लेखक सतीश नाईक : पाक शास्त्रावर लिखाण करणारे सतीश नाईक यांनी ’आली आली दिवाळी’, पक्वान्ने स्वादिष्ट करायचीत?’ ही पुस्तके लिहिली आहेत.
* नाटककार सतीश नाईक - यांना १९८१ साली नाट्यदर्पण पुरस्कार मिळाला होता. 
* डॉ. सतीश नाईक : व्यक्तिमत्त्व विकास या विषयावर लिहिणारे एक लेखक-डॉक्टर.  यांचे ’तणावमुक्त होऊ या’ हे पुस्तक प्रसिद्ध आहे.
* शिवसेनेचे सतीश नाईक : हे शिवसेना या राजकीय पक्षाचे कोकणातले एक कार्यकर्ते आहेत.
* सतीश (सदाशिव) नाईक : हे ’सत्यानंद महाराज बालब्रह्मचारी’ नावाने वावरणारे आणि  काही गुन्ह्यांसाठी अटक झालेले एक कुप्रसिद्ध बाबा आहेत. 

वर्ग:निःसंदिग्धीकरण पाने
स्वात नदी

**स्वात नदी** ही हिंदुकुश पर्वतरांगातुन उगम होउन खैबर पख्तूनख्वा प्रांतातुन वाहणारी नदी आहे.

वर्ग:पाकिस्तानमधील नद्या
पुशकलवती

**पुशकलवती** हे पाकिस्तानच्या खैबर पख्तूनख्वा प्रांतातील पेशावर जवळील स्वात नदीच्या काठावरील गाव आहे. येथे संस्कृत भाषेचा व्याकरणकार पाणिनी याचा जन्म झाला.

४,०००वर्षांपूर्वी येथे बाला हिसारची वसाहत होती.

## संदर्भ आणि नोंदी 
वर्ग:पाकिस्तानमधील शहरे
वर्ग:संदर्भांचे इंग्रजी-मराठी भाषांतर हवे
संगीता बर्वे

व्यवसायाने डॉक्टर असलेल्या डॉ. संगीता राजीव बर्वे जन्म दिनांक २३ जून (माहेरच्या श्रीरामपूर तालुक्यातील बेलापूर गावच्या संगीता प्रभाकर गोंगे) या एक मराठी कवयित्री आणि बाललेखिका आहेत.  संगीताचे वडील शाळेत चित्रकला शिक्षक होते. संगीताबाईंना इयत्ता चवथीपासून कागदावर शब्द उमटविण्याचा छंद लागला. पहिल्या केलेल्या कवितेच्या चार ओळी त्यांनी वर्गात सर्वांसमोर म्हणून दाखवल्या होत्या.

संगीता बर्वे या B.A.M.S (आयुर्वेदातल्या पदवीधर) आहेत. शिवाय त्यांनी त्यांनी  Masters in Ayurvedic Dietetics -डायटेशियनचा अभ्यासक्रम केला आहे.

वैद्यकीय पदवीधर झाल्यानंतर संगीताबाईंनी वाचनाच्या आवडीपायी मराठी साहित्यात एम.ए. केले.  त्यामुळे त्यांना मध्ययुगीन वाङ्‌मयापासून ते, निरनिराळ्या साहित्यकृतींचा अभ्यास करता आला; कुसुमाग्रज प्रतिष्ठानच्या त्या साहित्यभूषण आहेत. त्या परीक्षेच्या अभ्यासानिमित्ताने त्यांनी संत साहित्यही वाचले.

संगीता बर्वे यांनी रचलेल्या बालकवितांवर आधारित ’नाच रे मोरा’ ’गंमत झाली भारी’ आणि या रे या सारे गाऊ या’ या नावांच्या कार्यक्रमांचे अनेक ठिकाणी सादरीकरण झाले आहे. त्यांनी मुलांसाठी त्यांच्या सुट्टीमध्ये ’आकाश कवितेचे’ या नावाचे शिबिर भरवले होते, त्यात मुलांसाठी बालकवितांची १०० पुस्तके ठेवली होती. या शिबिरात मुलांनी कविता वाचल्या, म्हटल्या आणि रचल्याही.

संगीताबाईंचे नाव बालकवितेबाबत झाले असले, तरी त्यांच्या सामाजिक वेदनांना त्यांनी आपल्या कवितेतून वाट करून दिली आहे. डॉक्टर म्हणून झोपडपट्टीत दवाखाना चालविताना उपचारासाठी येणाऱ्या स्त्रियांचे वास्तव दर्शन त्यांना झाले आणि त्यांचे शब्द कवितेतून प्रकटले आहेत.

संगीता बर्वे या प्रख्यात गायिका मालती पांडे यांच्या स्नुषा आहेत.

मुळशी तालुक्यातील मारुंजी गावी १५-१६ फेब्रुवारी २०१५ या काळात झालेल्या २६व्या बालकुमार साहित्य संमेलनाच्या त्या अध्यक्ष होत्या..

## संगीता बर्वे यांची प्रकाशित पुस्तके
* अदितीची साहसी सफर (अनुवादित गद्य)
* उजेडाचा गाव (कवितासंग्रह -बालसाहित्य)
* खारुताई आणि सावलीबाई (कवितासंग्रह -बालसाहित्य)
* गंमत झाली भारी (बालकविता)
* झाड आजोबा (कवितासंग्रह -बालसाहित्य)
* नल-दमयंती आणि इतर कथा
* (५वी ते ९वी इयत्तांच्या) पाठ्यपुस्तकांतील कविता आणि त्यांचा रसास्वाद (भाग १ ते ६, उन्मेश प्रकाशन)
* रानफुले (बालकविता)
* पीयूची वही (रोजनिशी) : या रोजनिशीवर ‘संगीत पीयूची वही’ नावाचे बालनाट्य आहे.
* संभाजीराजा (बालसाहित्य)
* हुर्रे हुप (बालसाहित्य)

## कवितासंग्रह
* उजेडाचा गाव (बालसाहित्य)
* गंमत झाली भारी (बालसाहित्य)
* दिवसाच्या वाटेवरून (पॉप्युलर प्रकाशन)
* रान फुले (बालसाहित्य)
* मृगतृष्णा (१९९८, प्रस्तावना शांता शेळके)

## डी.व्ही.डी.
* संगीता बर्वे यांच्या संगीतबद्ध कवितांच्या ’बच्चोंकी फुलवारी’ (हिंदी), 'गंमत झाली भारी' आणि ’सारे सारे गाऊ' या तीन डीव्हीडी फाउंटन म्युझिकने बाजारात आणल्या आहेत.
.

## संगीता बर्वे यांना मिळालेले पुरस्कार आणि सन्मान
* बालकुमार साहित्य संमेलनाचे अध्यक्षपद
* ’संभाजीराजा’ या पुस्तकासाठी साहित्यदीप प्रतिष्ठानचा काव्यदीप पुरस्कार 
* महाराष्ट्र राज्य शासनाचा कविवर्य भा.रा. तांबे पुरस्कार
* इंदिरा संत योजनेअंतर्गत उत्कृष्ट वाचन निर्मिती पुरस्कार
* विशाखा पुरस्कार
* कामगार साहित्य परिषदेचा ग.दि. माडगूळकर पुरस्कार 
* अनन्वय पुरस्कार
* संगीता बर्वे यांनी लिहिलेल्या बालसाहित्यासाठी महाराष्ट्र साहित्य परिषदेतर्फे ग.ह. पाटील पुरस्कार (२०१५)

वर्ग:मराठी लेखिका
वर्ग:मराठी कवी
वर्ग:स्त्री चरित्रलेख
वर्ग:साहित्य अकादमी पुरस्कार विजेते
आरगॉन फ्लोरोहायड्राइड

'''''' हे एक निरिंद्रिय संयुग असून ते आरगॉन, हायड्रोजन व फ्लोरिन यांपासून बनलेले आहे. त्याचे रासायनिक सूत्र HArF असे आहे.

वर्ग:फ्लोरिनची संयुगे
वर्ग:हायड्रोजनची संयुगे
आर्सेनिक आम्ल

'''''' हे H3AsO4 हे रासायनिक सूत्र असलेले रंगहीन आम्ल आहे.

वर्ग:हायड्रोजनची संयुगे
वर्ग:आर्सेनिकची संयुगे
वर्ग:दुर्बल आम्ले
वर्ग:ऑक्सिजनची संयुगे
लिस्बन पोर्तेला विमानतळ

[250 px|इवलेसे|येथून उड्डाण करणारे [एमिरेट्सचे बोइंग ७७७ विमान]]
**लिस्बन पोर्तेला विमानतळ**  ()  हा पोर्तुगाल देशाच्या लिस्बन शहरामधील प्रमुख विमानतळ आहे. पोर्तेला विमानतळ पश्चिम युरोपामधील एक आघाडीचा व सर्वात अद्ययावत विमानतळांपैकी एक आहे.

## संदर्भ आणि नोंदी 
## बाह्य दुवे
* अधिकृत संकेतस्थळ

वर्ग:पोर्तुगालमधील विमानतळ
विमानतळ
आर्सेनस आम्ल

'''''' हे H3AsO3 हे रासायनिक सूत्र असलेले निरिंद्रिय संयुग असून ते एक दुर्बल आम्ल आहे.

वर्ग:आर्सेनिकची संयुगे
वर्ग:हायड्रोजनची संयुगे
वर्ग:ऑक्सिजनची संयुगे
वर्ग:दुर्बल आम्ले
एर युरोपा

[250 px|इवलेसे|[लियोनार्दो दा विन्ची-फ्युमिचिनो विमानतळ|रोम विमानतळावरील एर युरोपाचे बोइंग ७३७ विमान]]
**एर युरोपा** () ही स्पेन देशामधील आयबेरिया व व्ह्युएलिंग खालोखाल तिसऱ्या क्रमांकाची मोठी विमान वाहतूक कंपनी आहे. भूमध्य समुद्रामधील मायोर्का बेटावर मुख्यालय असलेली एर युरोपा प्रामुख्याने युरोप, उत्तर अमेरिका, दक्षिण अमेरिका, कॅरिबियन व कॅनरी द्वीपसमूह येथे प्रवासी विमानसेवा पुरवते.

२००७ सालापासून एर युरोपा स्कायटीम समूहाचा सदस्य आहे.

## संदर्भ आणि नोंदी 
## बाह्य दुवे
*अधिकृत संकेतस्थळ

वर्ग:स्पेनमधील विमानवाहतूक कंपन्या
वर्ग:स्कायटीम
परदेशी औषधी वनस्पती

तुळशीची पाने ही आयुर्वेदात औषधी समजली जातात. परदेशातही अशाच काही वनस्पतींची पाने, त्यांचे औषधी गुण विचारात घेऊन स्वयंपाकघरातील पदार्थ बनवताना-अन्‍नाचा चटकदारपणा वाढविण्यासाठी उपयोगात आणतात. काही अशा परदेशी वनस्पतींचा हा परिचय :-

* ओरिगॅनो
* थाईम
* पार्सली
* बेसिल
* मार्जोराम (मरवा)
* रोजमरी
* सेज

पार्सली, सेज, रोजमरी आणि थाईम या वनस्पतींसंबंधी हे परंपरागत इंग्रजी गीत प्रसिद्ध आहे. 

Male part-
:Are you going to Scarborough Fair?
:Parsley, sage, rosemary, and thyme;
:Remember me to the one who lives there,
:For once she was a true love of mine.

:Tell her to make me a cambric shirt,
:Parsley, sage, rosemary, and thyme;
:Without any seam or needlework,
:Then she shall be a true love of mine.

:Tell her to wash it in yonder well,
:Parsley, sage, rosemary, and thyme;
:Where never sprung water or rain ever fell,
:And she shall be a true lover of mine.

:Tell her to dry it on yonder thorn,
:Parsley, sage, rosemary, and thyme;
:Which never bore blossom since Adam was born,
:Then she shall be a true lover of mine.

Female part-
:Now he has asked me questions three,
:Parsley, sage, rosemary, and thyme;
:I hope he'll answer as many for me,
:Before he shall be a true lover of mine.

:Tell him to buy me an acre of land,
:Parsley, sage, rosemary, and thyme;
:Between the salt water and the sea sand,
:Then he shall be a true lover of mine.

:Tell him to plough it with a ram's horn,
:Parsley, sage, rosemary, and thyme;
:And sow it all over with one pepper corn,
:And he shall be a true lover of mine.

:Tell him to sheer't with a sickle of leather,
:Parsley, sage, rosemary, and thyme;
:And bind it up with a peacock's feather,
:And he shall be a true lover of mine.

:Tell him to thrash it on yonder wall,
:Parsley, sage, rosemary, and thyme,
:And never let one corn of it fall,
:Then he shall be a true lover of mine.

:When he has done and finished his work.
:Parsley, sage, rosemary, and thyme: 
:Oh, tell him to come and he'll have his shirt, 
:And he shall be a true lover of mine.

वर्ग:औषधी वनस्पती
भारतातील दहशतवादाच्या घटना

भारतातील दशहतवादाच्या काही घटना :-

## १२ मार्च १९९३
या दिवशी मुंबईतील १२ ठिकाणी बॉंबस्फोट झाले. त्यांत जव्हेरी बाजार, सहार विमानतळ, नरीमन पॉइंट येथील एर इंडिया इमारत, सेंटॉर हॉटेल, मुंबई शेअरबाजारची इमारत आदी ठिकाणाचा समावेश होता. या घटनेत साडेतीनशे लोक ठार झाले., १२०० जखमी झाले. 

## २४ डिसेंबर १९९९
नेपाळहून नवी दिल्लीला येणाऱ्या इंडियन एरलाइन्सच्या विमानाचे काठमांडूत अपहरण झाले.  विमानात एकूण १७६ प्रवासी होते. दहशतवाद्यांनी हे विमान काठमांडूहून अमृतसरमार्गे दुबई व तेथून कंदाहारला नेले.  ३१ डिसेंबरला १९९९ला तत्कालीन भारतीय जनता पक्षाच्या भारत सरकारने मौलाना मसूद अझर, मुश्ताक झरगर आणि अहमद उमर सईद या भारताच्या तुरुंगांत असलेल्या तीन कुख्यात दहशतवाद्यांना कंदाहारला नेऊन सोडून दिले आणि त्या मोबदल्यात विमानातील प्रवाशांची सुटका करवून विमान परत मिळवले. या घटनेत विमानातील रूपेन कत्याला नावाच्या प्रवाशाला मात्र दहशतवाद्यांनी ठार मारले.

## १३ डिसेंबर २००९
३१ डिसेंबर १९९९ला विमान‍ अपहरण करून सुटका करून घेतलेल्या मौलाना मसूर अझर याच्या ’जैश ए मोहम्मद’च्या व लष्करे तैयबा या संघटनेच्या पाच दहशतवाद्यांनी दिल्लीत पार्लमेन्टच्या इमारतीवर हल्ला केला.  सतर्क पोलिसांनी त्यांना इमारतीत जाण्यापासून रोखले. प्रतिकारात पाचही दहशतवादी मारले गेले, मात्र या घटनेत सहा पोलीस शहीद झाले.

## ११ जुलै २००६
मुंबईत पश्चिम रेल्वेच्या धावत्या लोकल्समध्ये ११ मिनिटांत सात बॉंबस्फोट घडवून आणले गेले. यांत २०९ लोक ठार झाले आणि ७०० जखमी झाले.

## २६ नोव्हेंबर २००८
सुमारे १० पाकिस्तानी दहशतवाद्यांनी समुद्रमार्गाने येऊन मुंबईवर हल्ला केला. बोरीबंदर रेल्वे स्थानक, कॅफे लिओपोल्ड, नरीमन हाऊस, ताजमहाल व ट्रायडेन्ट ही दोन हॉटेले, यांवर  हल्ले करून बेछूट गोळीबार करण्यात आला.  तीन दिवस हा हल्ला चालू होता. पोलीस प्रतिकारात नऊ दहशतवादी मारले गेले.  दहावा हल्लेकरी अजमल कसाब याला पकडण्यात आले, आणि त्याच्यावर रीतसर खटला चालवून अंती त्याला फाशी दिले. या हल्ल्यांत एकूण १६६ लोकांनी प्राण गमावले.
--------------------------------------------------------------------------------------------------------------------------------------------------------------------------------------------------------------------------------------------

पहा : ११ जुलै २००६चा मुंबईवरील बॉम्बहल्ला

वर्ग:भारतावरील दहशतवादी हल्ले
फॉस्फरिक आम्ल

'''''' (किंवा ऑर्थोफॉस्फरिक आम्ल किंवा फॉस्फरिक(V) आम्ल) हे एक खनिज (निरिंद्रिय) आम्ल असून त्याचे रासायनिक सूत्र H3PO4 आहे.

वर्ग:हायड्रोजनची संयुगे
वर्ग:ऑक्सिजनची संयुगे
वर्ग:फॉस्फरसची संयुगे
वर्ग:दुर्बल आम्ले
ताओयुआन आंतरराष्ट्रीय विमानतळ

[250 px|इवलेसे|येथे थांबलेले [सिंगापूर एरलाइन्सचे एरबस ए३३० विमान]]

**ताओयुआन आंतरराष्ट्रीय विमानतळ**  हा तैवान देशामधील सर्वात मोठा व सर्वाधिक वर्दळीचा विमानतळ आहे. तैपै शहराच्या ४० किमी पश्चिमेस ताओयुआन शहरामध्ये स्थित असलेला हा विमानतळ १९७९ साली बांधला गेला. 

२०१३ साली ताओयुआन विमानतळ आंतरराष्ट्रीय प्रवाशांच्या संख्येबाबतीत जगातील १५व्या क्रमांकाच्या वर्दळीचा विमानतळ होता. चायना एरलाइन्स ह्या तैवानच्या राष्ट्रीय विमान वाहतूक कंपनीचे मुख्यालय येथेच आहे.

## संदर्भ
## बाह्य दुवे
* अधिकृत संकेतस्थळ

विमानतळ
बेसिल

बेसिल, थायी बेसिल, स्वीट बेसिल किंवा सबजा या नावांनी ओळखली जाणारी ही एक औषधी वनस्पती आहे. हिचे शास्त्रीय नाव ऑसिमम बेसिलिकम (Ocimum basillicum) आहे. आयुर्वेदात ही वनस्पती बर्बरी या नावाने ओळखली जाते. हिंदीत हिला ममरी किंवा कवरी म्हणतात.

बेसिल ही वनस्पती मूळची भारतातली. तिथून ती चीन आणि आग्नेय आशियात गेली आणि नंतर जगभर हिचा प्रसार झाला. इटालियन स्वयंपाकात ही प्रामुख्याने वापरली जातेच, पण त्याशिवाय इंडोनेशिया, थायलॅंड, व्हिएटनाम, कांबोडिया आणि तैवानसारख्या देशांतही हिचा स्वैपाकांतील पदार्थ बनवण्यास उपयोग होतो. भारतात सरबतामध्ये किंवा फालुद्यामध्ये सबजाची पाने टाकण्याची पद्धत आहे.

बेसिल जातीतलीच भारतातली कृष्ण तुळस (Ocimum sanctum) ही वनस्पती Holy basil म्हणून ओळखली जाते. 

## बेसिलच्या जातीतील अन्य वनस्पती
* आफ्रिकन निळी बेसिल
* कापूर तुळस (Ocimum americanum)
* काळी तुळस (Hoary basil)
* क्वीन ऑफ सयाम बेसिल (Ocimum basilicum citriodorum)
* गर्दरंगी तुळस ( (Ocimum basilicum 'Dark Opal')
* ग्लोबल बेसिल, बुटकी बेसिल, फ्रेन्च बेसिल 
* जांभळी बेसिल (Ocimum basilicum 'Purpurescens')
* दालचिनी तुळस (Ocimum basilicum 'Cinnamon')
* पर्शियन बेसिल  (Ocimum basilicum ’Licorice’) 
* भारतीय तुळस (Holy basil)
* मसालेदार बेसिल
* रान तुळस (Ocimum viride) 
* राम तुळस (Ocimum gratissimum)
* रूबिन बेसिल (Ocimum basilicum 'Rubin')
* लिंबू बेसिल
* लेट्यूस बेसिल,  वगैरे.

वर्ग:औषधी वनस्पती
हिंदू - जगण्याची समृद्ध अडगळ (कादंबरी)

**हिंदू-जगण्याची समृद्ध अडगळ** ही भालचंद्र नेमाडे यांची २०१० मधील कादंबरी आहे. या कादंबरीत हिंदू संस्कृतीचे वर्णन आहे. कित्येक शतकांपूर्वी सिंधु नदीच्या तीरावर आर्यांच्या आगमनाबरोबर एका संस्कृतीची पाळेमुळे रुजली आणि नंतरच्या काळात संपूर्ण भारतीय उपखंडात ‘हिंदू संस्कृती’ म्हणून ती अनेक अंगांनी बहरली. वेगवेगळ्या काळातील समाजरचनेच्या गरजांनुसार आणि अनेक विचारवंत, तत्त्वज्ञ यांनी मांडलेल्या तात्त्विक विचारधारांमुळे यात नवनवीन भर पडत गेली, बदल होत गेले. संस्कृतीची मूळ बैठक कायम राहिली तरी येणारी प्रत्येक नवीन विचारधारणा सामावून घेण्याच्या प्रवृत्तीमुळे संस्कृतीची वीण बहुरंगी होत गेली आणि रूढी, परंपरा, श्रद्धा-अंधश्रद्धा, चालीरीती, परस्पर नातेसंबंध, कुटुंबव्यवस्था यांचा एक पट निर्माण होत गेला. शतकानुशतके या संस्कृतीने माणसाचे अवघे जीवन व्यापून टाकले.

या संस्कृतीचा सगळा पसारा, अनेक चांगल्या-वाईट गोष्टींची ही अडगळच माणसाचे आयुष्य समृद्ध करीत असते. म्हणूनच ही ‘जगण्याची समृद्ध अडगळ’ असे नेमाडे यांनी म्हणले आहे. या ‘समृद्ध अडगळी’चे चकित करून सोडणारे सुरम्य दर्शन या कादंबरीतून घडते. जीवनाची व्यापकता, व्यामिश्रता यांचे दर्शन घडवणे जसे महाकाव्याकडून अपेक्षित आहे तसेच ते कादंबरीकडूनही अपेक्षित असते.

## संदर्भ 
वर्ग:भालचंद्र नेमाडे यांचे साहित्य
ब्रोमिक आम्ल

'''''' हे ब्रोमिन व ऑक्सिजन यांच्यापासून बनलेले आम्ल असून त्याचे रासायनिक सूत्र HBrO3 आहे.

वर्ग:ब्रोमिनची संयुगे
वर्ग:ऑक्सिजनची संयुगे
वर्ग:हायड्रोजनची संयुगे
वर्ग:शक्तिशाली आम्ले
बोरिक आम्ल

'''''' हे कीटकनाशक, अग्निरोधक व न्यूट्रॉनशोषक म्हणून वापरले जाणारे एक दुर्बल आम्ल असून त्याचे रासायनिक सूत्र H3BO3 आहे.

वर्ग:हायड्रोजनची संयुगे
वर्ग:ऑक्सिजनची संयुगे
वर्ग:बोरॉनची संयुगे
हिंदू (कादंबरी)

**हिंदू** या चर्चित कादंबरीसाठी भालचंद्र नेमाडेयांना ज्ञानपीठ सन्मान जाहीर झाला आहे. या कादंबरीत हिंदू संस्कृतीचे वर्णन आहे.

वर्ग:ज्ञानपीठ पुरस्कार
पार्स्ली

**पार्सली** (शास्त्रीय नाव:पेट्रोसेलिनम क्रिस्पम -Petroselinum crispum) ही एक कोथिंबिरीप्रमाणे स्वयंपाकघरात अन्नाला स्वाद देण्यासाठी वापरायची पाने असतात. आधुनिक वैद्यकशास्त्रानुसार पार्सली अ आणि क जीवनसत्त्वांनी युक्त असून तिच्यात लोहही असते. ती रक्तशुद्धीला मदत करते आणि यकृत आणि मूत्रपिंड या अवयवांसाठी चांगली असते.

पार्सलीची पाने बारीक चिरून खाद्यपदार्थावर पसरतात. इटालियन सालसा नावाच्या खाद्यपदार्था पार्सलीचा वापर आवश्यक असतो. इंग्लंड आणि फ्रान्समध्येही पार्सली वापरून विविध पदार्थ बनतात.

वर्ग:औषधी वनस्पती
थाइम

थाईम (शास्त्रीय नाव Thymus vulgaris) ही एक परदेशी औषधी वनस्पती आहे. हिच्यापासून थायमॉल आणि लिस्टरिनसारखी गुळण्या करून तोंडाचा वास घालविणारी औषधे बनतात.  ही वनस्पती डोंगराळ प्रदेशात वर्षभर उगवत असते.  हिची लागवडही केली जाते. 

हात धुण्यासाठी जे अल्कोहोलमुक्त फवारे असतात त्यात थायमॉल असते.

वर्ग:औषधी वनस्पती
श्याम पोंक्षे

**श्याम पोंक्षे** (२१ जुलै, इ.स. १९५३:चिपळूण, महाराष्ट्र, भारत - २ डिसेंबर, इ.स. २०१४:पुणे, भारत) हे एक मराठी मराठी नाट्य‍अभिनेते होते.

चिपळूणात जन्मलेल्या पोंक्षे यांचे बालपण मुंबईत गिरगावात गेले. आर्यन शाळेत शिक्षण झाले. महाराष्ट्र बँकेत नोकरी करताना त्यांनी नाटकाची आवड जोपासली. सुरुवातीला त्यांनी रत्‍नाकर मतकरी यांच्या बालनाट्यांत त्यांनी कामे केली. व्यावसायिक रंगभूमीवर त्यांचा प्रवेश १९७८मध्ये साहित्य संघाची निर्मिती असलेल्या 'पंडित आता तरी पुरे' या नाटकातून झाला.

‘बालनाट्य’ संस्थेतर्फे ‘अलिबाबा, खेचर आणि ३९ वा चोर’ यात भूमिका करून दिवाळी व मे महिन्याच्या सुट्टीत त्यांनी बालप्रेक्षकांना हसविले. ‘लोककथा ७८’ हे ग्रामीण महाराष्ट्रातील समस्या मांडणारे नाटक आधी नाट्यस्पर्धेत सादर झाले व. नंतर व्यावसायिकवर आले. या गाजलेल्या नाट्यात त्यांनी भूमिका आणि चक्क पार्श्‍वसंगीताचीही जबाबदारी स्वीकारली. संगीताची उत्तम जाण असल्याने त्यांनी ग्रामीण वातावरण हुबेहूब उभे केले. 

रंगभूमीवरील सहज वावर आणि बोलका चेहरा हे त्यांच्या अभिनयाचे वैशिष्ट्य. वाचन हा त्यांचा छंद होता. त्यांना स्वस्थ बसलेले पाहिलेच नाही, असे सहकलाकार सांगतात. काहीवेळा 'छंद' या विभागात 'वाचन' असे लिहिण्याची पद्धत असते. पोंक्षे यांचे वाचन अशा कप्प्यातले नव्हते. ते एखाद्या विषयावर बोलताना त्यासंबंधीच्या पुस्तकांतील संदर्भ लगेच देत. अवांतर वाचनासोबत नाटक या विषयाचेही त्यांचे उत्तम वाचन होते. ३५ वर्षे ते नाट्यक्षेत्रात होते. विविध नाटकांचे शेकडो प्रयोग त्यांच्या नावावर आहेत. ते मुख्य भूमिकेत फारसे झळकले नाहीत; पण त्यानंतरच्या भूमिकांचे त्यांनी नक्कीच सोने केले. हिरोनंतर लक्षात राहाणारी भूमिका त्यांचीच असायची. 

## श्याम पोंक्षे यांची भूमिका असलेली नाटके (कंसात पात्राचे नाव)
* असा मी असा मी 
* आता नको नंतर (नायक)
* आम्ही दोघं राजाराणी
* एका लग्नाची गोष्ट (दामले यांचे वडील)
* कालचक्र (विशा)
* घरात हसरे तारे (संजय)
* चिरंजीव सौभाग्यकांक्षिणी (प्रभुणे)
* चि.सौ.कां चंपा गोवेकर (भटजी, गोरे वकील)
* जन्मगाठ (दोन भूमिका)
* जादू तेरी नजर
* टिळक आणि आगरकर (आगरकर)
* तांदुळ निवडता निवडता (पी.ए.)
* पंडित आता तरी पुरे
* पोलीसनामा (वेडा)
* प्रियतमा
* बे दुणे पाच
* मला भेट हवी (नायक)
* लेकुरे उदंड झाली (व्यंकटराव)
* लोककथा ७८
* शू कुठे बोलायचं नाही
* सवाल अंधाराचा (पी.ए., डी.के.)
* हसत हसत फसवुनी (डॉ. सतीश)

वर्ग:मराठी नाट्यअभिनेते
वर्ग:इ.स. १९५३ मधील जन्म
वर्ग:इ.स. २०१४ मधील मृत्यू
स्वरचक्र

**स्वरचक्र** हा टचस्क्रीन असलेल्या मोबाईल फोन, टॅबलेट व अन्य उपकरणांसाठी मराठी व अन्य भारतीय भाषांमध्ये मजकूर लिहिण्यासाठी उपयुक्त मोफत कीबोर्ड (कळफलक) आहे. स्वरचक्र सध्या अँड्रॉइड फोन साठी उपलब्ध आहे. मराठी व्यतिरिक्त कोंकणी, हिंदी, गुजराती, तेलुगू, कन्नड, तमिळ, मल्याळम, ओडिया, बंगाली, पंजाबी व आसामी या ११ भारतीय भाषांसाठी स्वरचक्र सध्या उपलब्ध आहे.

इवलेसे|स्वरचक्र मराठी २.०

## स्वरचक्रची वैशिष्ट्ये
स्वरचक्रची मांडणी देवनागरीच्या मूलभूत रचनेनुसार संकल्पित केलेली असल्यामुळे मराठीत टाईप करणे सोपे होते. त्यात अक्षरांची मांडणी ही मराठीच्या बाराखडीच्या रचनेवर ( ् ा ि ी ु ू े ै ो ौ ं ः इत्यादी) आधारित आहे. सामान्यतः एखाद्या व्यंजनाला काना, मात्रा अथवा वेलांटी लावायची असेल, तर कीबोर्डवरील दोन तरी स्पर्श करावे लागतात. उदाहरणार्थ जर ‘थो’ लिहायचा असेल तर थ आणि ो अशी वेगवेगळी बटणे दाबावी लागतात. स्वरचक्र मध्ये एखाद्या व्यंजनाच्या (उदा. थ च्या) बटणाला स्पर्श करताच त्या बटणाच्या भोवती सर्व काना, मात्रा, वेलांट्या लावलेल्या व्यंजनांचे पर्याय (था थि थु थू थे थै थो थौ) बोटाभोवती एका चक्रात उमटतात. हवा असलेला पर्याय आपण बोट सरकावून एकाच स्पर्शात निवडू शकतो. नेहेमीच्या वापरातले स्वर (अ आ इ ई उ ऊ ए ऐ ओ औ) हे शेवटून दुसऱ्या ओळीत उजव्या बाजूला एका चक्रात आहेत. कमी वापरातले स्वर आणि त्यांची मात्राचिन्हे (ॲ ऑ ऋ ॠ  ॅ ॉ ृ  ॄ  ऽ े ो) ही त्याच्या शेजारच्याच चक्रात आहेत. या मांडणीमुळे अक्षरे चटकन सापडतात. 

स्वरचक्रच्या मांडणीमुळे वापरून जोडाक्षरे (स्व, च्या, क्ति) लिहिणेदेखील सोपे आहे. उदाहरणार्थ जर 'त्या' लिहायचा असेल, तर आधी तच्या चक्रात वर बोट नेऊन त् निवडला की सर्व व्यंजनांच्या आधी अर्धात लागेल - म्हणजेच कचा त्क होतो आणि यचा त्य. त्य दाबल्यावर त्यचे एक वेगळे चक्र येते - आणि त्यातून आपण त्या, त्यी, त्यि वगैरे निवडू शकतो. रफार (र्क, र्थ इत्यादि),  वाऱ्यातला, ऱ्हासातला अर्धा र (र्‍), आणि जोडाक्षरातला रकार (ट्र, क्र, प्र, ब्र इत्यादी) ह्यांसाठी स्वरचक्रामध्ये शॉर्टकट बटणे आहेत, त्यामुळे ती लिहिणेही अगदी सोपे आहे. रफाराचे बटण दाबले की सर्व व्यंजनांना रफार लागतो. आकडे, चिन्ह आणि कमी वापरातली अक्षरे ही शिफ्ट दाबून टाईप करता येतात. शिवाय जर मधेच एखादा इंग्रजी शब्द लिहायचा असेल, तर त्याचीदेखील सोय आहे.

## स्वरचक्र कुठे मिळेल?
मराठीसाठी स्वरचक्र सध्या अँड्रॉइड फोनवर उपलब्ध आहे. मराठी व्यतिरिक्त कोकणी, हिंदी, गुजराती, तेलुगू, कानडी, तमिळ, मल्याळम, ओडिया, बंगाली, आसामी व पंजाबी या ११ भारतीय भाषांसाठीही स्वरचक्र मिळते. स्वरचक्र कीबोर्ड डाऊनलोड करण्यासाठी अँड्रॉइड फोनवरून गुगल प्ले मधे जा. त्यात इंग्रजीत Swarachakra असे लिहून शोधा. मराठी स्वरचक्र ॲप डाऊनलोड करून इन्स्टॉल करा. त्यानंतर स्वरचक्र चालू कसे करायचे ह्याची माहिती तेथे क्रमवार दिली आहे. फेब्रुवारी २०१५ अखेरी एक लाखापेक्षा अधिक वापरकर्त्यांनी स्वरचक्र डाऊनलोड केले आहे.

## संदर्भ 
## बाहेरील दुवे 
*अँड्रॉइडवरील मराठी स्वरचक्र
*Swarachakra English Wikipedia Page 
*स्वरचक्र वेबसाईट
*स्वरचक्र ट्‌विटर
*स्वरचक्र फेसबुक
*भारतीय भाषा टंकलेखनातील आव्हाने 
*संगणकासाठी टंकलेखन यंत्रणांचे अभिकल्प 

वर्ग:भ्रमणध्वनी तंत्रज्ञान
वर्ग:लाल वर्ग असणारे लेख
साल्व्हिया ऑफिशिनालिस

सेज, गार्डन सेज वा कॉमन सेज (शास्त्रीय नाव : Salvia officinalis) ही एक स्वयंपाकघरात वापरावयाची परदेशी औषधी वनस्पती आहे.  मूळची भूमध्य समुद्राच्या आसपासच्या प्रदेशातली ही वनस्पती आता जगात अन्य देशांतही उगवली जाते. इंग्लिश तसेच इटालियन खाद्यपदार्थांमध्ये हिचा विपुल वापर होतो.  सेजच्या पानांना विशिष्ट वास असतो, तसेच काहीशी तीक्ष्ण, तिखट चवही असते. 

सेजच्या अनेक उपजाती असल्या तरी परंपरागत सेज वनस्पती जेमतेम दोन फूट उंचीची आणि तेवढीच पसरट असते.  फुले लालसर फिकी जांभळी (लव्हेंडर रंगाची) असतात.  पाने राखट हिरवी, अडीच इंच लांब आणि एखाद इंच रुद असतात.  पाने वरच्या बाजूने किंचित खरखरीत आणि खालच्या बाजूने पांढरट असतात. सेजच्या कृत्रिम रीतीने पैदा केलेल्या अनेक आधुनिक जातींमध्ये या वनस्पतीची फुले पांढरी, गुलाबी किंवा जांभळी असू शकतात. 

सेज आणि इतर परदेशी औषधी वनस्पतींसंबंधी ही जुनी कविता http://en.wikipedia.org/wiki/Scarborough_Fair_%28ballad%29 प्रसिद्ध आहे. :-

;;Are you going to Scarborough Fair?
;;Parsley, sage, rosemary, and thyme;
;;Remember me to the one who lives there,
;;For once she was a true love of mine. 

;;वगैरे.

## औषधी उपयोग
* सेजच्या पानांचा चहा पिण्याने सर्दी, घसादुखीव कसकस ही लक्षणे कमी होतात.
* या चहाच्या गुळण्या करण्याने घसा लाल होणे, गिळताना त्रास होणे, घशात चिकटलेला असणे वगैरे आजार दूर होतात. सर्दी-खोकल्यामुळे डोके जड होऊन दुखते त्यावर सेजची पाने वाटून तयार केलेला लेप लावण्याचा उपयोग होतो. 
* सेजच्या पानाचा धूर धुपासारखा वापरता येतो. त्यामुळे हवा शुद्ध, सुगंधित होते.

वर्ग:औषधी वनस्पती
परक्लोरिक आम्ल

'''''' (किंवा हायपरक्लोरिक आम्ल) हे क्लोरीन व ऑक्सिजन यांच्यापासून बनलेले अत्यंत शक्तिशाली आम्ल असून त्याचे रासायनिक सूत्र HClO4 आहे.
## संदर्भ
वर्ग:क्लोरिनची संयुगे
वर्ग:हायड्रोजनची संयुगे
वर्ग:ऑक्सिजनची संयुगे
वर्ग:अत्यंत शक्तिशाली आम्ले
एर कॅनडा

[250 px|[झ्युरिक विमानतळाकडे निघालेले एर कॅनडाचे बोईंग ७७७ विमान|इवलेसे]]
**एर कॅनडा** (Air Canada) ही कॅनडा देशाची राष्ट्रीय विमान वाहतूक कंपनी आहे. १९३६ साली ट्रान्स कॅनडा एरलाइन्स ह्या नावाने स्थापन झालेली एर कॅनडा ही सध्या जगातील सर्वात जुन्या व प्रमुख विमानकंपन्यांपैकी एक आहे. स्टार अलायन्स समूहाचा संस्थापक सदस्य असलेली एर कॅनडा सध्या विमानांच्या संख्येच्या दृष्टीने जगातील ९व्या क्रमांकाची मोठी विमानकंपनी आहे. एर कॅनडाचे मुख्यालय मॉंत्रियाल शहरामध्ये असून टोरॉंटोच्या मिसिसागा उपनगरामध्ये स्थित असलेल्या टोरॉंटो पीयर्सन आंतरराष्ट्रीय विमानतळावर प्रमुख वाहतूकतळ आहे.

२०१३ साली एर कॅनडाला उत्तर अमेरिका खंडामधील सर्वोत्तम विमानकंपनी हा पुरस्कार मिळाला होता. एर कॅनडा एक्सप्रेस, एर कॅनडा रूज व एर कॅनडा कार्गो ह्या एर कॅनडाच्या उपकंपन्या आहेत. २००३ साली एर कॅनडाला आर्थिक परिस्थिती नाजूक झाल्यामुळे दिवाळखोरी जाहीर करावी लागली होती.

## विमान ताफा

## गंतव्यस्थाने
एर कॅनडा देशांतर्गत २१ तर जगातील ८१ विमानतळांवर प्रवासी सेवा पुरवते.

## बाह्य दुवे
*

वर्ग:कॅनडामधील विमानवाहतूक कंपन्या
वर्ग:स्टार अलायन्स
ॲनेट श्मिएडशेन

डॉ. **ॲनेट श्मिएडशेन** (Dr. Annette Schmiedchen) (इ.स. १९६६ - ) या एक जर्मन संस्कृतज्ञ आणि भारतविद्याविशारद आहेत. भारतातील जर्मनीचे कलकत्तास्थित महा वाणिज्य दूत (इ.स.२०१५) रायनर श्मिएडशेन यांच्या त्या पत्‍नी आहेत. त्यामुळे त्यांचे सध्याचे (इ.स. २०१५) वास्तव्य भारतातच आहे. यापूर्वीही म्हणजे इ.स. १९९२पासून त्या संस्कृताधारित अभ्यासासाठी नियमितपणे भारतात येत असत. 

डॉ. श्मिएडशेन यांनी भारताचा प्राचीन इतिहास, भारतविद्याशास्त्र आणि संस्कृत शिलालेखाभ्यास (Epigraphy) या विषयांचा अभ्यास जर्मनीच्या बर्लिन येथील हम्बोल्ट (Humboldt) विद्यापीठातून केला.  इ.स. १९९४ साली त्यांना ’उत्तर हिंदुस्थानातल्या बौद्ध मठांना इसवी सनाच्या ५व्या ते ८व्या शतकांत देणगीरूपात मिळत असलेली गावे, जमिनी आणि वित्त’ या विषयावर लिहिलेल्या प्रबंधासाठी या विद्यापीठाची पीएच.डी. मिळाली

इ.स. २००९ मध्ये डॉ. ॲनेट श्मिएडशेन यांना त्यांच्या ’पूर्व मध्ययुगीन महाराष्ट्रामधील शिलालेखीय संस्कृती आणि तत्कालीन प्रादेशिक परंपरा’ आणि ’८व्या ते १३व्या शतकातील राष्ट्रकूट, शिलाहार आणि यादवांच्या काळात धार्मिक संस्थांना अधिकृतपणे प्रदान होत असलेल्या राजकीय सत्ता व राजाश्रय’ या विषयावरील प्रबंधाला हॅले येथील मार्टिन ल्य़ुथर विद्यापीठाडून योग्यतानिदर्शक पदवी (Habilitation degree) देण्यात आली. 

डॉ. ॲनेट श्मिएडशेन या आंतरराष्ट्रीय संस्कृत अभ्यास संघटनेच्या मानद संशोधक अधिछात्र व मार्टिन ल्युथर विद्यापीठात भारतविद्याशास्त्राच्या प्राध्यापक आहेत. सध्या हम्बोल्ट विद्यापीठात ’मध्ययुगीन धार्मिक प्रतिष्ठाने आणि त्यांना मिळणाऱ्या देणग्या’ या विषयावर त्या एका आंतर-सांस्कृतिक संशोधनप्रकल्पावर काम करील आहेत. (इ.स. २०१५). या कामासाठी त्यांना युरोपीय संशोधन मंडळाने आर्थिक अनुदान दिले आहे.

## पुरस्कार
संस्कृत भाषेच्या आणि भारतविद्याशास्त्राच्या क्षेत्रांत केलेल्या कार्यासाठी भारताच्या राष्ट्रपतींकडून डॉ. ॲनेट श्मिएडशेन यांना २६ जानेवारी २०१५ या दिवशी पद्मश्री प्रदान करण्यात आली.

वर्ग:पद्मश्री पुरस्कारविजेते
वर्ग:इ.स. १९६६ मधील जन्म
भडकंबा

**भडकंबा** हे रत्‍नागिरी जिल्ह्यातील संगमेश्वर तालुक्यातील एक गाव आहे.

भडकंबा हे गाव गड नदी आणि केव नदीच्या मधोमध वसले आहे. या दोन नद्यांच्या संगमानंतर काजळी नदी सुरू होते.

वर्ग:रत्‍नागिरी जिल्ह्यातील गावे